CI ศึกษาซื้อโรงแรมในอังกฤษ-อิตาลี-ฝรั่งเศส ตั้งงบลงทุนแห่งละ 1-2 พันลบ.
CI ศึกษาซื้อโรงแรมในอังกฤษ-อิตาลี-ฝรั่งเศส ตั้งงบลงทุนแห่งละ 1-2 พันลบ.
1 มี.ค. 2560

บริษัท ชาญอิสสระ ดีเวล็อปเมนท์ จำกัด (มหาชน) หรือ CI เปิดเผยว่า บริษัทศึกษาการเข้าซื้อธุรกิจโรงแรมในยุโรป โดยสนใจกิจการในประเทศอังกฤษ อิตาลี และฝรั่งเศส พร้อมทั้งตั้งงบลงทุนเบื้องต้นไว้แห่งละ 1-2 พันล้านบาท คาดว่าภายในปีนี้น่าจะได้ข้อสรุปขัดเจนอย่างน้อย 1 แห่ง
สำหรับผลประกอบการในปี 60 ตั้งเป้ารายได้เติบโต 5-10% โดยขณะนี้มียอดขายอสังหาริมทรัพย์รอโอน (Backlog) ราว 2.7-2.8 พันล้านบาท ซึ่งมีกำหนดโอนในปีนี้ 2 พันล้านบาท ส่วนแผนงานจะชะลอการเปิดโครงการใหม่ออกไปก่อน เนื่องจากมองว่าภาพรวมอสังหาริมทรัพย์ยังไม่มีความชัดเจน โดยบริษัทจะเน้นการเปิดเฟสใหม่ของโครงการเดิม 3-4 โครงการ มูลค่าโครงการรวม 3-4 พันล้านบาท
ขณะที่บริษัทเตรียมแผนงานเพื่อนำสินทรัพย์ที่เป็นโรงแรมใน จ.ภูเก็ต และ อ.หัวหิน ขายเข้ากองทรัสต์เพื่อการลงทุนในอสังหาริมทรัพย์โรงแรมศรีพันวา (SRIPANWA) ในปี 61